ועדת העבודה והרווחה, כנסת 25, פרוטוקול מספר 49, 2023-05-29 00:00

ישראל אייכלר: שלום, בוקר טוב, ברוכים הבאים לישיבת ועדת העבודה והרווחה

ישראל אייכלר:  הצעות החוק שאנחנו דנים היום זה גם הדבר הכי חשוב בנושא הרווחה וגם הכי אקטואלי היום, כאשר כולם זועקים את זעקת יוקר המחיה והבנקים מרוויחים מיליארדים ממצוקת הריבית של אזרחים משלמי משכנתאות, והעניים, אין להם איך לגמור את החודש, אז בדיוק היום יצא הקול משמיים שזכינו לפגישה שכבר מזמן רצינו לקיים אותה, לדון בנושא הזה של המאבק בעוני

ישראל אייכלר:  יש לנו פה את כבוד השר, הרב יעקב מרגי

ישראל אייכלר:       אני ועוד כמה חברים פה זכינו לשבת בוועדת העבודה והרווחה כשהיושב-ראש המיתולוגי אלאלוף הכין את דוח העוני וכל המדינה דיברה על זה ולמדה את זה

ישראל אייכלר:  חלק מהדברים אפילו יושמו

ישראל אייכלר:  אנחנו מקווים עכשיו השר יביא לנו איזה בשורה של מעלה שנייה, להכניס את הנושא להילוך שני ושלישי כדי שאנחנו נדע שבעצם יש לנו את הדרך לצאת ממעגל העוני

ישראל אייכלר:  אתם כבר תדברו על הנושא, מה זה העוני, מי יוצר את העוני ואיך נוצר העוני

ישראל אייכלר:  תמיד זה השני יוצר את העוני

ישראל אייכלר:  אני אף פעם לא

ישראל אייכלר:  זה הנחת היסוד של כל הדוברים בכל המקומות, בכל כלי התקשורת, בכל הפקידות השלטונית

ישראל אייכלר:  כל אחד מאשים את השני אבל העוני מדבר בעד עצמו

ישראל אייכלר:       יש לנו שלוש הצעות שאנחנו בסוף החקיקה נאחד אותן, אחת של חבר הכנסת ינון אזולאי, הצעת חוק הרשות הלאומית למאבק בעוני

ישראל אייכלר:  השנייה, הצעת חוק הרשות הלאומית למאבק בעוני, של חברי הכנסת עאידה תומא סלימאן, יוסף עטאונה, עופר כסיף, איימן עודה ואחמד טיבי

ישראל אייכלר:  הצעת החוק השלישית, הצעת חוק הרשות הלאומית למאבק בעוני, של חברת הכנסת נעמה לזימי

ישראל אייכלר:  את כל אלה אנחנו נגבש ונגיש את זה לקריאה ראשונה, בעזרת השם בזמן הכי קרוב

ישראל אייכלר:       כבוד השר, בבקשה

יעקב מרגי: בוקר טוב, תודה אדוני היושב-ראש

יעקב מרגי:  מכובדי המנכ"ל, חברי הכנסת, צמרת המשרד שעוסקת בתחום, מהסמנכ"לית דרך בכירים נוספים במשרד

יעקב מרגי:  חברי הכנסת המציעים, ארגונים אזרחיים אני רואה, דיון שאני חושב שהשולחן מכבד את עצמו וזה רק מראה כמה הנושא הזה חשוב

יעקב מרגי:       אני אומר לכם מנקודת מבט אישית

יעקב מרגי:  ב-2003 נבחרתי לכנסת לראשונה

יעקב מרגי:  אני זוכר שעליתי לנאום ועדיין הייתי מאלה שהנשימה נעתקת כשנואם בפני ציבור

יעקב מרגי:  התרגשתי ונחנקתי

יעקב מרגי:  התפרסם דוח העוני

יעקב מרגי:  שרבטי נאום

יעקב מרגי:  יצא לי מהבטן נאום ואני זוכר שכמה חברי כנסת והיושב-ראש הנהנו בראש

יעקב מרגי:  אני אומר לכם מה אמרתי אז

יעקב מרגי:  תמיד ניסינו לדבר על הפערים בחברה הישראלית

יעקב מרגי:  אני הייתי פעיל חברתי, כך שזה לא עזר לי, ותמיד השתיקו אותנו

יעקב מרגי:  חשבו שאנחנו בוכים, לקחו לי, שתו לי, שד עדתי, פערים

יעקב מרגי:  כל הנאום אמרתי, מה סך הכול ביקשנו? ביקשנו לא להופיע ב-2003 בדוח העוני

יעקב מרגי:  זה גם מכוון למה שהזכיר היושב-ראש

יעקב מרגי:  אנחנו תמיד מאשימים את הגורמים האחרים

יעקב מרגי:  אף אחד לא אשם בעוני

יעקב מרגי:  הם אשמים, הוא אשם, אבל כולנו ביחד לפעמים מקבלים החלטות חשובות בלהט העשייה ולעיתים אנחנו לא שמים לב

יעקב מרגי:  יכול להיות שאנחנו אפילו מנציחים את העוני ואף מחזקים אותו ומעמיקים אותו

יעקב מרגי:  אני שמח שהיום אנחנו מביאים לקריאה ראשונה את הקמת הרשות למאבק בעוני, שזה חלק מההסכם הקואליציוני של תנועת ש"ס

יעקב מרגי:  דיברנו בזמנו, לעגו על הביטחון התזונתי, דגים, חכות

יעקב מרגי:  זה אחת מהחכות

יעקב מרגי:       בכניסתי לתפקיד, אם זוכר ידידי שר הרווחה לשעבר מאיר כהן, שהוא אשם שאנחנו פה היום כי הוא הקים את ועדת אלאלוף

יעקב מרגי:  זה המקום שאני אומר לכולם, כן, להקים ועדות וגם לכתוב דוחות

יעקב מרגי:  לעיתים השרים שהם מקימים את הוועדות לא תמיד מתכוונים או שהם יודעים מראש שלא ייושם הכול

יעקב מרגי:  במקרה של מאיר אני יודע שזה בער בו והתכוון

יעקב מרגי:  הדוח הוא כתוב

יעקב מרגי:  זה רק צריך כל פעם מישהו שיבוא בנפש וייקח נושא וישים אותו, והנה זה העת, "מגלגלין זכות על ידי זכאי" והיום אנחנו מתעסקים עם הקמת הרשות למאבק בעוני שמופיע בדוח אלאלוף

יעקב מרגי:  כאן המקום להודות לידידי מאיר ולאלי אלאלוף היקר שלקח על עצמו את המשימה

יעקב מרגי:  אני אומר לך כיו"ר ועדת חינוך ובזה אני אגזול דקה, אנקדוטה כדי לומר את החשיבות, ואני אעביר את רשות הדיבור למי שיציג את המצגת

יעקב מרגי:      נפתלי בנט כשר חינוך הקים את ועדת ביטון, והמנכ"לית דאז מיכל כהן ממשרד החינוך אמרה לו, שלא תחשוב שאנחנו הולכים לקיים את כל מה שאתה כותב

יעקב מרגי:  הוא בא מעולם אחר

יעקב מרגי:  הוא נפגע

יעקב מרגי:  הוא אמר, מה, אני הולך לכלות את זמני? הוא אדם יקר והוא רצה להתפטר

יעקב מרגי:  היה חבר כנסת לשעבר, ד"ר שמעון אוחיון

יעקב מרגי:  אמר לי, יעקב, אני רוצה להגיע אליך עם ארז ביטון, אתה חייב למנוע ממנו להתפטר

יעקב מרגי:  אמרתי לו, ידידי המלומד, זה שקמה הוועדה, זה שנכתב הדוח, דיינו

יעקב מרגי:  הוא אמר לי, איך אתה מדבר? אמרתי לו, דיינו

יעקב מרגי:  יהיה דוח, מסמך ביטון, דוח ביטון, אף אחד לא יוכל למחוק אותו יותר בהיסטוריה

יעקב מרגי:  יהיו שם דברים כתובים

יעקב מרגי:  כנ"ל בדוח העוני שכתב אלי אלאלוף, של ועדת העוני

יעקב מרגי:  יש דברים שהם אבני דרך לכל מי שיבוא להתעסק בסוגיה הזו

יעקב מרגי:      אמרתי בנאום כניסה אם אתה זוכר, כשעוד חשבתי שהביטוח לאומי אצלי, שהגיע הזמן לא לטפל בעוני, הגיע הזמן לטפל במחוללי העוני

יעקב מרגי:  זו המטרה היום

יעקב מרגי:  אנחנו יודעים מה הם מחוללי העוני

יעקב מרגי:  פערים בבריאות זה אחד ממחוללי העוני

יעקב מרגי:  פערים בתעסוקה המיטבית, מחולל

יעקב מרגי:  פערים בחינוך

יעקב מרגי:  אנחנו אחת המדינות המובילות אבל בצוק העיתים כל שר מתעסק באתגרים של המשרד שלו

מאיר כהן: פערים בשיכון

יעקב מרגי: אפשר למנות כמעט כל משרד

יעקב מרגי:  הכנת התקציב

יעקב מרגי:  השירות הצבאי גם כן הוא פקטור להעצמת פערים אם לא מתכננים ועושים את זה נכון

יעקב מרגי:  הגיע הזמן לטפל במחוללי העוני, ואפשר

יעקב מרגי:       המוסד לביטוח לאומי בתחילת הקדנציה הציג לי את דוח העוני

יעקב מרגי:  שאלתי שאלה פשוטה

יעקב מרגי:  אמרתי, חלק ממקבלי הקצבאות הם האוכלוסיות שחונות בדוח העוני? אמרו לי, כן

יעקב מרגי:  אמרתי, בדקתם איזה קצבה, הייתי מעלה אותה ב-X% וכמה היא מוציאה אל מעבר לקו העוני? מסתבר שאף אחד לא ביקש את זה אף פעם

יעקב מרגי:  מישהו עשה פה מחקר על שכר מינימום, מה הוא עושה? מה הוא תורם לעוני? כמה אפשר להוציא אם מעדכנים כך וכך, מה התמורות הכלכליות למשק הישראלי? אף אחד

יעקב מרגי:  צריך גוף מתכלל מול כל משרדי הממשלה בבואם לחוקק

יעקב מרגי:  אם הממשלה באה לקבל החלטה, תהיה התייחסות של הרשות למאבק בעוני

יעקב מרגי:  הצעות חוק של חברי כנסת, יהיה מסמך

יעקב מרגי:  הרשות תזמין גם מחקרים, תשקיע במחקרים אובייקטיבים, תרד לעומק

יעקב מרגי:  תהיה אוזן קשבת ומתכללת 24/7 בסוגיית העוני, וזה התחלת הדרך

יעקב מרגי:      השאיפה שלי, אדוני היושב-ראש, שהיום נקיים דיון

יעקב מרגי:  מה שצריך לתקן לקראת הקריאה הראשונה זה סוגיית המשרד, איפה שזה חונה

יעקב מרגי:  לקראת קריאה שנייה ושלישית נתייחס לעמדות הגופים, נשנה את זה, נרד לרזולוציות

יעקב מרגי:  צריך להתחיל להניע את העגלה

יעקב מרגי:       אני ברשותך הייתי מבקש שנורית ואיילה יציגו את המצגת

יעקב מרגי:  נמצא איתנו גם המנכ"ל אם צריך להוסיף

יעקב מרגי:  יהיו שאלות, נשמח לענות לשאלות

יעקב מרגי:  רבותיי, זה מוצר גולמי ראשוני, לכן לא להיבהל

יעקב מרגי:  יהיו אמירות כלליות

יעקב מרגי:  אנחנו תוך כדי תנועה נסנכרן אותן, נכוונן אותן אל עבר המטרה האמיתית

ישראל אייכלר: לפני שניתן את רשות הדיבור, אדוני השר, הזכרת הרבה ששאלת את אנשי הביטוח הלאומי איזה קצבה הייתה מוציאה אנשים ממעגל העוני

ישראל אייכלר:  הייתה פעם מדינת ישראל מדינת רווחה

ישראל אייכלר:  היא הייתה מדינה ענייה אבל האזרחים היו עשירים במובן של קורת גג

ישראל אייכלר:  המדינה נתנה 50% לפחות מעלות הדירה לזוג צעיר, בלירות בלי הצמדה, בלי ריבית

ישראל אייכלר:  אני מדבר לפני 40–50 שנה, לא הרבה

ישראל אייכלר:  עולים חדשים, מהמעברות הוציאו אנשים לדירות

ישראל אייכלר:  בנו דירות

ישראל אייכלר:  הייתה מדינה

ישראל אייכלר:  המדינה הייתה ענייה אבל האזרחים היו עשירים במובן שהם לא הרגישו דפוקים

ישראל אייכלר:  לא היה הרבה, אבל לאף אחד לא היה הרבה

נעמה לזימי: עשירים באחריות מדינה עליהם

ישראל אייכלר: אחד הדברים שמדינת ישראל הייתה מדינת בשורה, שבן גוריון בא לאיזה עיר, אני לא יודע אם זה היה בדימונה, לאימא שילדה עשרה ילדים ונתן לה פרס על זה שהיא הקימה בית עם עשרה ילדים

ישראל אייכלר:  שמעתם על הדבר הזה?     

נעמה לזימי: כן

ישראל אייכלר: ואז המדינה אמרה, אנחנו ניתן קצבאות ילדים שלא יהיו ילדים רעבים בארץ הזאת

ישראל אייכלר:  במשך שנים רבות קצבאות הילדים הוציאו רבבות משפחות ממעגל העוני

ישראל אייכלר:  אני לא יודע איך הייתה אז המדינה ב-OECD בדירוג של האשראי של איזושהי חברה כלכלית שסופרת את העושר של השליטים בעולם, אבל האזרחים, היה להם אוכל לאכול, ובמכולת היה מה לשלם ולא היה חסר את העגבנייה ואת הלחם ואת הלבן שהיה אז

ישראל אייכלר:      לדעתי קצבאות הילדים זה אחד הכלים, כמו קצבאות הזקנה כמובן וקצבאות נכים

ישראל אייכלר:  כל הדברים האלה זה מה שמוציא את האזרחים מהעוני

ישראל אייכלר:  לא זה שמעלים את הריבית וגורמים ברבעון אחד לבנק הפועלים יותר מ-2 מיליארד שקל רווחים

ישראל אייכלר:  אם זה היה הולך לפחות לצורכי הציבור, הייתי אומר מילא

ישראל אייכלר:  כל הבנקים, והבנקים לא אשמים, נתנו להם, לא ייקחו? כשכל אזרחי ישראל, יש להם חסכונות בבנקים על ידי הפנסיות והביטוחים וכל הדברים האלה, ריבית הזכות לא עלתה

מאיר כהן: ההיפך, יש פער גדול בין מה שהם משלמים לך לבין מה שהם נותנים לך

ישראל אייכלר: זאת אומרת שמחוללי העוני ומחוללי המצוקה ומחוללי הפערים, אפשר לתקן אותם

ישראל אייכלר:  זה לא דברים של גזירה

ישראל אייכלר:  זה מעשה ידי בני אדם, ולכן בני האדם, יש להם בחירה לעשות את הטוב

ישראל אייכלר:  זאת רוח הדיון עכשיו

ישראל אייכלר:      נורית, בבקשה

נורית ויסברג נקאש: בוקר טוב מכובדיי, שמי נורית ויסברג נקאש, אני מנהלת את השירות לרווחת המשפחה והילד במשרד הרווחה והביטחון החברתי

נורית ויסברג נקאש:  אנחנו רוצים לפתוח במה שנקרא יישור קו כדי שכולנו נדע שאנחנו על אותו עמוד, על מה זה עוני, סרטון קצר שמשרד הרווחה הפיק והעלה לאתר האינטרנט, ואני חושבת שראוי וחשוב שאנחנו נכיר את המושגים

קריאה: יש בעיה טכנית

נורית ויסברג נקאש: אני אמשיך ברשותכם ואני בהחלט מזמינה את כולם לצפות בזה בהמשך

נורית ויסברג נקאש:  זה נמצא באתר האינטרנט

נורית ויסברג נקאש:       (הצגת מצגת)     אנחנו מדברים על מדד עוני, על אוכלוסייה בהיקף מאוד גדול שנמצאת מתחת לקו העוני, ויותר מזה, אנחנו מאוד מודאגים מהעומק של העוני

נורית ויסברג נקאש:  זה לא רק שאדם נמצא שקל אחד מתחת לקו העוני

נורית ויסברג נקאש:  גם העומק של העוני הולך וגדל

נורית ויסברג נקאש:  אנחנו מסתכלים על עוני בשלושה מעגלים: אנחנו מדברים על החסך החומרי, החסך הכלכלי

נורית ויסברג נקאש:  אנחנו מדברים על החסך בהזדמנויות, בהזדמנויות של חינוך, בריאות, דיור, כל מה שהמכובדים הזכירו כאן, ואנחנו מדברים על חסך בהון סימבולי, האופן שבו החברה ואנחנו כולנו כציבור תופסים את האנשים שחיים בעוני, ומתייחסים אליהם, ואנחנו רואים בזה חסך וגם מציעים לזה גם התייחסויות

נורית ויסברג נקאש:      החסמים בעוני שאנחנו מתמודדים איתם נמצאים בכל מקום

נורית ויסברג נקאש:  הם חסמים פסיכולוגים, הם חסמים של ידע, של מידע, של שפה

נורית ויסברג נקאש:  אנחנו רואים שאנשים שחיים בעוני מתמודדים עם פחות רשתות חברתיות, דיגיטציה נמוכה, פחות חיבור לגורמים ולאפשרויות כלכליות וחברתיות וקידום

נורית ויסברג נקאש:      כשאנחנו רואים את המדד של העוני, אנחנו מדברים על כמעט 2 מיליון אנשים, אזרחי מדינת ישראל שחיים בעוני

נורית ויסברג נקאש:  מעבר לזה כמו שאתם רואים, מעל 850,000 ילדים

נורית ויסברג נקאש:  אנחנו חושבים שתחולת העוני וההיקף שלו בקרב אוכלוסייה של ילדים זה אחד מהדברים הכי מסוכנים למדינת ישראל ולחברה הישראלית

נורית ויסברג נקאש:  אנחנו גם רואים את ההיקף של העוני בקרב האוכלוסייה של הקשישים, כשמה שאנחנו עוד רואים והוא מאוד חשוב וציינתי אותו קודם, זה העומק של העוני

נורית ויסברג נקאש:  אנשים, זה לא רק שהם מתחת לקו העוני

נורית ויסברג נקאש:  הם עמוק בתוך העוני והחיים בעוני

מאיר כהן: תצייני בבקשה כמה נמצאים עמוק מתחת לקו העוני

נורית ויסברג נקאש: אנחנו מדברים על זה שהעומק של העוני עלה ב-40% בשנת 2021

נורית ויסברג נקאש:  אנחנו ב-39

נורית ויסברג נקאש: 4% בעומק העוני ואנחנו הולכים ומעמיקים את העוני, שזה מה שהוא מסמן סיכון מאוד גדול

נורית ויסברג נקאש:  לא קו העוני אלא כמה אנשים נמצאים רחוק מקו העוני

נורית ויסברג נקאש:  מי שיכול לראות את הסרטון אחר כך יכול להבין למה זה משמעותי מאוד, כי קו העוני, ברגע שבן אדם מרוויח שקל אחד יותר, הוא מעל קו העוני, אבל זה לא אומר שהוא עני

נורית ויסברג נקאש:  המרחק שלו והסיכון שלו להתדרדר - - -      

מאיר כהן: לא, זה אומר שהוא עני

נורית ויסברג נקאש: בדיוק

נורית ויסברג נקאש:  זה לא אומר שהוא כבר לא עני

נורית ויסברג נקאש:  לפי הנתונים היבשים הוא כאילו לא עני, אבל זה לא נכון בפועל, ולכן מה שאנחנו מאוד מתבוננים עליו זה העומק של העוני, והעומק של העוני הולך ועולה וזאת בעיה חברתית-ביטחונית מאוד משמעותית

ינון אזולאי: מה היה ב-2019, אם יש לכם את הנתון? טרום קורונה, בגלל זה אני שואל

נורית ויסברג נקאש: אני לא יודעת כרגע למסור את הנתון של 2019

יעקב מרגי: אבל ההערכה שזה במגמת עלייה

ינון אזולאי: השאלה בכמה מגמת עלייה

יעקב מרגי: אה, איזה קפיצות

ינון אזולאי: אתה מבין את הקפיצה, כי פה זה בקפיצה של 1% ומשהו

ינון אזולאי:  השאלה אם ב-2019 המצב היה בהרבה יותר טוב או חופף?     

מאיר כהן: אם מותר לי, דוח העוני בתקופת הקורונה היה במגמת שיפור כי המדינה נתנה כסף

מאיר כהן:  אתה צריך להתייחס לפני ואחרי הקורונה

יעקב מרגי: ינון אזולאי יודע מה שהוא שואל

ישראל אייכלר: לכן אני לא מחכה לקורונה

ישראל אייכלר:  קצבאות הילדים כשהיו, לא היה קורונה והיה יותר קל, פשוט מאוד

נורית ויסברג נקאש: התחולה של העומק של העוני הוא יציב בסך הכול בין השנים

נורית ויסברג נקאש:  אני מזכירה שבקורונה היו כל מיני התמודדויות שהשפיעו בצורה כזאת או אחרת

נורית ויסברג נקאש:  אני לא בטוחה שכאן המקום להיכנס כרגע, על העומק של העוני, על תחולה של העוני ועל מי שסבל מעוני

נורית ויסברג נקאש:  אין ספק שהקורונה פגעה מאוד במעמד הביניים בצורה משמעותית, ודרדרה אותו למטה, כשמה שאנחנו כן רואים ומטריד עם השנים זה את המחיקה של מעמד הביניים במדינת ישראל והעמקת הפערים החברתיים

נעמה לזימי: אנחנו גם קוראים לזה המעמד הפגיע בעצם

נעמה לזימי:  זה באמת מינוח שנכנס לתודעה בשנים האחרונות, שמעמד הביניים הופך להיות יותר ויותר פגיע, יותר ויותר רגיש

נעמה לזימי:  זה מאפיין את הדור שלנו, שהדור שלנו הוא על סף עוני כל הזמן מחדש בגלל היותו במעמד פגיע ללא ביטחון תעסוקתי

נורית ויסברג נקאש: כשאת אומרת הדור שלנו, את צריכה לקחת בחשבון שיושבים פה אנשים בני 60, 70, 50, 40 ו-30

נעמה לזימי: כשאני אומרת הדור שלנו אני מדברת על הדור שלי ומטה

נעמה לזימי:  "שלנו", יותר ברור מזה לא יכול להיות

נעמה לזימי:  חבר הכנסת אייכלר, אני לא אומרת את זה סתם בגלל שזאת מגמה שהיא מטרידה

נעמה לזימי:  גם בן אדם אחרי השכלה ויציאה לשוק עבודה והכול, הוא במעמד פגיע שבו משבר יכול להפוך אותו מיידית תוך חודש-חודשיים למי שמצוי בעוני, וזה מציאות בעייתית

ישראל אייכלר: כן

ישראל אייכלר:  תמשיכי בבקשה

נורית ויסברג נקאש: דיברתם על שיכון קודם, דיבר חבר הכנסת, שר הרווחה לשעבר מאיר כהן

נורית ויסברג נקאש:  סיפור הדיור הוא סיפור מורכב

נורית ויסברג נקאש:  ככל שאנשים חיים בעוני, היקף ההכנסה שלהם שיוצא על דיור הוא הרבה יותר גבוה ונשארת להם הרבה פחות הכנסה פנויה

נורית ויסברג נקאש:  אנחנו רואים את זה גם בסיפור של הבריאות

נורית ויסברג נקאש:  הסיפור של הבריאות, מה שאנחנו רואים זה ככל שאנשים חיים בעוני, הם מוותרים על טיפולים רפואיים

נורית ויסברג נקאש:  אנחנו יכולים להוסיף על זה את ממד הפריפריה

נורית ויסברג נקאש:  ככל שאנשים גרים רחוק ממרכז הארץ, הסיכוי שלהם ליהנות משירותי הבריאות הולך ויורד

נורית ויסברג נקאש:  אני יכולה גם לדבר על זה שאנחנו מאוד מוטרדים גם מסיפור העוני בקרב ילדים, בקרב האוכלוסייה הערבית

נורית ויסברג נקאש:  אנחנו בהחלט רואים באוכלוסייה הערבית ובאוכלוסייה החרדית שיעורי עוני גבוהים יותר מהממוצע שנמצא במשקי הבית האחרים, כשהכול בעצם מתנקז לפערים החברתיים

אימאן ח'טיב יאסין: כשאת אומרת גבוהים יותר, את יכולה להגיד כמה?     

נורית ויסברג נקאש: בוודאי

עאידה תומא סלימאן: הכי גבוהים באוכלוסייה הערבית

עאידה תומא סלימאן:  הכי עמוק באוכלוסייה הערבית

נורית ויסברג נקאש: נכון

נורית ויסברג נקאש:  האחוז נמצא גם בתוך המצגות שלנו

נורית ויסברג נקאש:  אנחנו מדברים ב-2020 על 46

נורית ויסברג נקאש: 3% תחולת עוני בקרב האוכלוסייה הערבית

ישראל אייכלר: 46% מכלל האוכלוסייה הערבית מתחת לקו העוני?     

נורית ויסברג נקאש: כן

ישראל אייכלר: זאת אומרת יותר ממיליון נפש

נורית ויסברג נקאש: כן

עאידה תומא סלימאן: כל ילד שני, אפילו יותר

נורית ויסברג נקאש: וגם אצל האוכלוסייה החרדית

נורית ויסברג נקאש:  אנחנו בהחלט רואים ממדים הרבה יותר משמעותיים בתוך החברות האלה

אימאן ח'טיב יאסין: כמה אצל האוכלוסייה החרדית?     

נורית ויסברג נקאש: 42% ממשקי הבית

יעקב מרגי: תפיסת העוני באוכלוסייה החרדית היא תפיסה שונה

ישראל אייכלר: ואיך הפער בין הפריפריה למרכז?     

נורית ויסברג נקאש: ככל שהמשפחות נמצאות בפריפריה, אנחנו גם רואים את הנתונים של המדדים הסוציו-אקונומיים של הרשויות המקומיות של האשכולות, ואנחנו בהחלט רואים שככל שמתרחקים מהמרכז, אז האשכול הסוציו-אקונומי הולך ויורד

נורית ויסברג נקאש:  אני מזכירה, שירותי בריאות פחות טובים שאנחנו מכירים בפריפריה, שירותי חינוך בפחות נגישות, ויש פה מעגלים הדדיים שמשפיעים

נורית ויסברג נקאש:  אני רוצה להוסיף את התעסוקה, אני רוצה להוסיף את הבריאות, אני רוצה להוסיף את החינוך, אני רוצה להוסיף את התחבורה

נורית ויסברג נקאש:  גם תחבורה ודיור בוודאי

נורית ויסברג נקאש:  אנחנו מקדישים גם במשרד מחשבה ושותפות למורכבות של נושאים של דיור, של היעדר דיור ציבורי במדינת ישראל

ישראל אייכלר: נציין גם שהדיור עלה השנה ב-20%

ישראל אייכלר:  זה משהו מטורף שלא היה נדמה לי מאז קום המדינה, שבשנה אחת יעלה הדיור ב-20%

נורית ויסברג נקאש: נתון אחד נוסף שהוא רלוונטי, שאלתם לגבי האשכול הסוציו-אקונומי

נורית ויסברג נקאש:  אני מדגישה שבממוצע בפריפריה האשכול הסוציו-אקונומי הוא 4 גם בצפוני וגם בדרומי

נורית ויסברג נקאש:  אני מזכירה שבצפון ובדרום יש אוכלוסייה מאוד גדולה ואני מניחה שזה קשור

נורית ויסברג נקאש:  תעסוקות זה בעיה

נורית ויסברג נקאש:      אנחנו מדברים היום על רשות ואני רוצה להעביר את הדיבור לאיילה מאיר, מנהלת אגף בכיר, להציג למה צריך את זה ומה אנחנו וכבוד השר חשב על הנושא הזה

ישראל אייכלר: תודה רבה

ישראל אייכלר:       גברת איילה מאיר, תגידי את השם והתפקיד

איילה מאיר: בוקר טוב, איילה מאיר, מנהלת אגף בכיר, משפחות ילדים ונוער בקהילה, במשרד הרווחה והביטחון החברתי

איילה מאיר:  אני אציג ממש בקצרה את הרציונל בעינינו, בעיניי המשרד, בעיניי גורמי המקצוע שעוסקים בזה, מטפלים בהרבה מאוד אנשים, משפחות, ילדים, זקנים שחיים גם במעגל העוני, ושזה אחת המצוקות המרכזיות שאנחנו מתמודדים איתן כשאנחנו פוגשים את האוכלוסייה שלנו

איילה מאיר:       כשאנחנו מסתכלים למה זה חשוב, למה צריך רשות לאומית כשיש כל כך הרבה משרדי ממשלה שמתעסקים בזה, ומדיניות ממשלתית שעוסקת בזה, כמובן המוסד לביטוח לאומי שאחראי על תשלומי ההעברה והקצבאות, אז מבחינתנו כמו שכבר שמענו והנתונים רק מתקפים את זה, עוני הוא תופעה רב- ממדית

איילה מאיר:  היא מחוללת סיכון כמו שכבוד השר אמר כבר בפתיחה של הדברים שלו, שזה תוצר של מצבי חיים מורכבים מאוד ומצוקות ומחסור בהזדמנויות, וזו תופעה שדורשת מחויבות ואחריות ממשלתית כוללת לפעולות מותאמות ולמדיניות ממשלתית אחודה ורתימה של ארגוני חברה אזרחית ושותפות עם השלטון המקומי

איילה מאיר:       התפיסה שלנו אומרת שכדי להתמודד עם הנושא של עוני ועם התופעה צריך פרקטיקה משלבת גם ברמת הפרט, גם ברמת המשפחה וגם ברמת הקהילה, בדגש על הסרת חסמים ויצירת הזדמנויות

איילה מאיר:  כמו שכבוד השר אמר הבוקר, לא רק לתת דגים אלא גם לתת חכות ולקדם ולממש ולעזור לאנשים שחיים בעוני למצות את הזכויות שלהם

איילה מאיר:  נורית לא אמרה את זה, אבל אנחנו רואים את זה בהרבה מאוד פרקטיקות שלנו ותוכניות שלנו, שאנשים שחיים בעוני, שהם לא רק נמצאים וממוקמים בפריפריה הגיאוגרפית והחברתית במדינת ישראל, הם גם מתקשים למצות את הזכויות שלהם ולממש את הזכויות שלהם, ואנחנו באמצעות הרבה מאוד עבודה שלנו בתוך המשרד מסייעים להם כדי למצות את הזכויות שלהם

איילה מאיר:      כמו שכבר הזכרתי קודם, יש הרבה מאוד גורמים בממשלה ובכלל גם בחברה האזרחית שפוגשים אנשים שחיים בעוני, מסייעים למשפחות שחיות בעוני אבל בעצם אין גורם אחד ממשלתי-לאומי שמתכלל ומתאם את כל הפעולות האלה של כל הממשלה ושל כל המשרדים והגופים הרלוונטיים, הציבוריים והלא-ציבוריים, ולכן אנחנו מאמינים שגוף כזה שיהיו לו גם סמכויות וגם יכולת לתכלל, לתאם, לסנכרן, הוא יהיה מרכז מחקר וידע וגם מרכז פיתוח, הוא הגוף הנכון שיוכל לחולל את השינוי

איילה מאיר:  כמובן שצריך פה הרבה מאוד פיתוח ואיגום ידע מקצועי שקיים בהרבה מאוד גופים, דרך אגב

איילה מאיר:  יש הרבה מאוד גופים שמתעסקים, גם ארגוני חברה אזרחית, ויש המון ידע

איילה מאיר:  גם אצל האנשים שחיים בעוני יש הרבה מאוד ידע ואנחנו חושבים שגוף כזה יוכל לאגם את הידע הזה, לרכז אותו ולהפיק ממנו תובנות ברמה של חילוץ מדיניות ממשלתית

איילה מאיר:       כשאנחנו חשבנו מה יהיו תפקידי הרשות, אז אנחנו חשבנו שהרשות, יהיו לה בעצם שני תפקידים משמעותיים

איילה מאיר:  התפקיד המשמעותי הראשון, זה יהיה בעצם גוף מייעץ לממשלה גם בתחומי חקיקה וגם בתחומי תקצוב, וגם מייעץ לממשלה ברמה של מה המדיניות הממשלתית הכוללת שצריכה להיות ולהוביל את הממשלה במדיניות שלה כדי לחולל את השינוי בקרב אנשים שחיים בעוני

איילה מאיר:       הרשות הזאת צריכה שיהיה לה סמכויות

איילה מאיר:  היא לא יכולה להיות רק גוף מטה מייעץ בעינינו

איילה מאיר:  היא גם צריכה להיות בעלת סמכויות להוביל ולתאם מדיניות ממשלתית אפילו ברמה של הקצאת תקציב בכל משרד ממשלתי, אחוז מסוים מהתקציב שלו לטובת אנשים שחיים בעוני

איילה מאיר:  יש לנו עוד כמה רעיונות, לא נפרט כרגע

איילה מאיר:  כמובן כל הנושא של התכלול והתיאום כדי שבאמת יהיה גוף אחד מרכזי שתחתיו תפעל הממשלה כדי לצמצם את הפערים ולצמצם את התופעה

איילה מאיר:       קידום החלטות ממשלה ותוכנית לאומית

איילה מאיר:  יש לנו גם ניסיון בתוכניות לאומיות

איילה מאיר:  המשרד מוביל גם תוכנית לאומית לטיפול במאבק באלימות במשפחה ואנחנו רואים גם את התוצאות שלה

איילה מאיר:  יש משמעות לזה, להוביל - - -      

יעקב מרגי: 360

איילה מאיר: וגם את 360 לטיפול בילדים בסיכון

עאידה תומא סלימאן: כדי לשמוע על התוצאות

איילה מאיר: לכן אנחנו חושבים שהרשות הזאת, הגוף הזה צריך לקדם גם החלטות ממשלה וגם תוכנית לאומית להתמודדות עם התופעה, וכמובן לשמש, להוות מגדלור של ידע, של מחקר, של פיתוח ולאגם את דרכי הפיתוח

ישראל אייכלר: תודה רבה

ישראל אייכלר:      אנחנו עוברים עכשיו לחברי הכנסת

ישראל אייכלר:  יש לנו את הכבוד שיש לנו פה כחבר הוועדה את שר הרווחה לשעבר ששוחה בעניין הזה הרבה שנים, אז בבקשה התובנות שלך, חבר הכנסת מאיר כהן

מאיר כהן: תודה רבה אדוני היושב-ראש

מאיר כהן:  מרגי, ידידי הטוב, אין לי שום ספק שהרשות הזאת תצא לפועל

מאיר כהן:  אני מראש אומר, אני מסייג את כוונת הרשות להיות תחת המשרד לפריפריה-גליל

מאיר כהן:  אני חושב שהרשות הזאת צריכה להיות תחתיך, אתה

יעקב מרגי: כן, זה יתוקן

מאיר כהן: זה התנאי

מאיר כהן:  ינון שאל אותי למה לא הצבעתי אז

מאיר כהן:  אני לא הצבעתי אז כי אני לא מוכן שיהיה משרד אחר שיטפל בנושא הזה

ישראל אייכלר: לא, אנחנו כוועדת העבודה והרווחה רוצים שזה יהיה במשרד הרווחה

מאיר כהן: אז אני מה שנקרא, קלעתי לדעתם של גדולים

מאיר כהן:  זה אחד

מאיר כהן:  אחרי שאמרתי שזה צריך להיות תחת השר ובמשרד הרווחה, זה לא צריך להיות באחריותו הבלעדית של השר

מאיר כהן:  שר הרווחה והעובדים הנאמנים, והעמותות והנציגים שלהם לא יכולים להיות האחראים לפתרון בעיית העוני

מאיר כהן:  רק שילוב של כל המשרדים, ולהוסיף להחלטה הזאת שהוועדה הזאת נפגשת אחת לחודשיים או אחת לשלושה עם ראש הממשלה לדיווח, ואני יודע על מה אני מדבר

מאיר כהן:  הייתי גם בוועדות שישבו עם ראש הממשלה וזה נראה אחרת, והייתי בוועדות שלא ישבו עם ראש הממשלה

מאיר כהן:  יש משמעות לכך שהוועדה כל חודשיים-שלושה נותנת דיווח לראש הממשלה

ישראל אייכלר: אתה מדבר על הוועדה של הרשות?     

מאיר כהן: כן, כן, הוועדה של הרשות

מאיר כהן:  כמו שאמר השר, אנחנו נדבר בקריאה השנייה והשלישית

מאיר כהן:       אין דבר יותר חשוב מהקמת הרשות הזאת, מרגי, ואני כל כך שמח

מאיר כהן:  כתבנו את הדוח ב-2014 והסבלנות משתלמת

מאיר כהן:  זה לא אומר שהמשרדים לא מתעסקים עם זה

מאיר כהן:  אני רוצה להסב את תשומת לבכם

מאיר כהן:  כשבודקים במשרד החינוך ובודקים במשרד הבינוי ובודקים במשרדים אחרים אני משער שיש בערך 3

מאיר כהן: 5 מיליארד שקלים שמכוונים או לטיפול בבעיות עוני או מסביב

יעקב מרגי: לפחות

מאיר כהן: צריכים לדעת לאגם אותם

מאיר כהן:  השרים צריכים להבין שאת מי שהם ממנים מטעמם זה צריך להיות גברת, איש או אישה עם הרבה מאוד יכולות

ישראל אייכלר: יש לך דוגמה לרשות כזאת שהצליחה לגרום למשרדים ולשרים - - -      

מאיר כהן: לצערי לא, אבל אנחנו תמיד, לפחות מהמקומות שאני ומרגי באנו, הוכחנו שמכלום אנחנו עושים הרבה דברים

ישראל אייכלר: כשאני מדבר על איגום סמכויות אני כבר רואה את כל בעלי הסמכות סוגרים שורות

יעקב מרגי: מאיר, התוכנית הזו של 360 שזאת לא רשות, אני אומר לך, אין ראש רשות שלא מגיע לפגישה או שולח פנייה להגדיל את התקציב בגלל הגמישות שניתנה להם, בגלל יצירתיות וזה עוזר להם

מאיר כהן: אז אנחנו חושבים באותו ראש, כי המשפט הבא שרציתי להגיד זה, להכניס לתוך העניין את מרכז השלטון המקומי, את ראשי הערים

מאיר כהן:  להכניס את ראשי הערים במקום שראשי הערים שהם זרוע ביצועית מצוינת, נמצאים

מאיר כהן:  הם דוחפים את זה בעירם כי צריך להיות משהו מקשר

מאיר כהן:      אני רק אסיים את הדברים ואגיד, חוברים להם כמה דברים

מאיר כהן:  הרבה מאוד חברי כנסת וגם בתנועת ש"ס שבאים מהמקומות שבהם מכירים את הנושא הזה והנושא הזה בוער להם בנשמה

מאיר כהן:  השילוב שלך כיושב-ראש, אני שם לב בוועדות עד כמה שאתה נוגע

מאיר כהן:  כל מי שיושב כאן, כל מי שבחר להיות בוועדת הרווחה, נעמה ודבי, כולנו באיזה מקום באים עם הידיעה שאנחנו יכולים לשפר וצריך לעשות את זה

מאיר כהן:       הדבר האחרון, גם משרד הרווחה וגם העמותות וגם הביטוח הלאומי, אנחנו נתמוך

מאיר כהן:  נבוא לכל הישיבות, מרגי, נעזור כאחרוני העובדים והמחויבים לכך

מאיר כהן:  זה חשוב מאוד

מאיר כהן:  אני חושב שעושים צעד יוצא מן הכלל

מאיר כהן:  כל כך הרבה אנשים יברכו על רשות כזאת שעובדת נכון, מתקצבת, מייעצת

מאיר כהן:  כבר בכתיבת החוק אנחנו צריכים לדעת מה היעד לעוד חצי שנה ולעוד שנה ולעוד שנה וחצי, כי היעדים הם הדברים שאליהם אנחנו שואפים

מאיר כהן:  בהצלחה לכולם

ישראל אייכלר: תודה רבה חבר הכנסת כהן

מאיר כהן: אני עובר ליוקר המחיה אצל דוד ביטן

מאיר כהן:  בהצלחה

ישראל אייכלר: תודה

מאיר כהן: חשוב

מאיר כהן:  תודה רבה

ישראל אייכלר: אני אתן למציעים, אבל דבי ביטון נרשמה ראשונה

דבורה ביטון: כבוד היושב-ראש, כבוד השר, תודה על דיון חשוב

דבורה ביטון:  כמובן לאחר ששמענו את דברי הטעם והדברים שבאמת צריכים לקדם גם מפי שר הרווחה הקודם, גם השר הנוכחי וגם כמובן אנשי המקצוע, אז כמובן מאוד חשובה הקמת הרשות הזו שיהיה תיאום בין-משרדי ושהדברים לא יפלו בין הכיסאות, כי בסוף כל משרד מתעסק בעצמו ולצערי כנראה שזה לא הולך, ולכן תמיד צריך להיות איזשהו גוף שידע להכיל וכן לטפל, כי כל משרד וכל אגף, אנחנו רואים את הפערים ממש

דבורה ביטון:  אין משרד שאנחנו ניגע ולא נראה

דבורה ביטון:       כמובן שמיותר לציין שאנחנו בהחלט נתמוך בזה

דבורה ביטון:  מבחינתי השר כאן אמר שזה יתוקן וזה יעבור תחת שר הרווחה

דבורה ביטון:  זו הייתה אחת השאלות שרציתי לשאול

דבורה ביטון:  שאלה נוספת שהייתי רוצה לבדוק, לפי הצעת החוק לא הוגדר תוקף החלטות הרשות וחבריה

דבורה ביטון:  מדוע אי אפשר לתת לזה איזשהו תוקף משפטי ומחייב, זאת אומרת שברגע שיתקבלו החלטות ברשות עצמה, איך זה בא לידי יישום?      

יעקב מרגי: היא לא תחליף את הממשלה

יעקב מרגי:  אי אפשר לתת לה סמכויות

דבורה ביטון: אי אפשר לתת איזושהי סמכות שהיא קצת יותר רחבה?     

יעקב מרגי: ביום שתדרשי סמכות הרשות לא תוקם

דבורה ביטון: טוב, אוקיי

דבורה ביטון:  שיהיה בהצלחה ובהחלט אני מברכת על זה

ישראל אייכלר: תודה רבה

ישראל אייכלר:       חברת הכנסת עאידה תומא סלימאן ממציעות החוק, בבקשה

עאידה תומא סלימאן: תודה רבה כבוד היושב-ראש גם על הטיפול המהיר וקביעת הדיון הזה

עאידה תומא סלימאן:  כמובן אני מאוד מעריכה שהשר הגיע בכבודו לדיון הזה

עאידה תומא סלימאן:  זה מעיד שזה על סדר יומו של השר ומעוניין לקדם אותו ואני שמחה על כך

עאידה תומא סלימאן:  אני חושבת שכדאי מאוד בקווים כלליים לדבר על כל התופעה בדיוק כמו שדיברתם מהתחלה, מה גרם לנו להציע הצעת חוק כזו

עאידה תומא סלימאן:  אני חושבת שכולנו מודאגים גם מדוח העוני

עאידה תומא סלימאן:  אני ישבתי גם בדיונים שהוביל חבר הכנסת היקר אלאלוף

עאידה תומא סלימאן:  מה שמדאיג, שהתופעה רק הולכת ומתרחבת עם השנים והדוחות נעשים יותר ויותר גרועים

עאידה תומא סלימאן:  יותר חושפים את האמת של העוני

עאידה תומא סלימאן:  מה שמדאיג, גם העניין של העומק של העוני

עאידה תומא סלימאן:       עד כמה שנרצה לדבר על פערים וקיום פערים, המילה פערים היא מילה כל כך ניטרלית שכאילו זה נוצר במקרה

עאידה תומא סלימאן:  יש פערים

עאידה תומא סלימאן:  מה זאת אומרת יש פערים? יש מדיניות שמובילה לפערים

עאידה תומא סלימאן:  יש אפליה שמבססת מעגל קסם שלצערי הוא לא כל כך קסום, מעגל העוני, שאני לא יודעת עד כמה באמת יש הזדמנות לאנשים לצאת ממנו

עאידה תומא סלימאן:  אנחנו מכניסים אותם לסוג של מעגל שקשה לצאת ממנו

עאידה תומא סלימאן:  אם זה נוצר בגלל מדיניות צריך שתהיה מדיניות איך להוציא אותם

עאידה תומא סלימאן:      עצם העובדה שמדברים על חסמים, החסמים שאתם דיברתם עליהם הם תוצר, הם לא החסמים

עאידה תומא סלימאן:  זה לא מה שמייצר את העוני

עאידה תומא סלימאן:  זה תוצר של העוני

עאידה תומא סלימאן:  אנשים, אין להם ידע דיגיטלי ואין להם הזדמנויות

עאידה תומא סלימאן:  זה בגלל מדיניות

עאידה תומא סלימאן:  אלה דברים שהם תוצאה של המדיניות שלא עוזרים נכון לצאת מהמעגל

עאידה תומא סלימאן:       כמו הרבה נושאים אחרים במדינה למדנו בתקופה האחרונה שאין מישהו שלא הולך לישון בגלל שיש ילדים רעבים

עאידה תומא סלימאן:  העוני במדינה הזו זה לא רק עניין סוציאלי, חברתי, מעמדי אלא הוא גם לאומי

עאידה תומא סלימאן:  יש פנים לאומיות לעוני הזה, למדיניות האפליה הזו

עאידה תומא סלימאן:  כאשר ממדי העוני הכי רחבים והכי עמוקים בתוך האוכלוסייה הערבית, זה אומר דרשני

עאידה תומא סלימאן:  זה לא בגלל שהערבים לא אוהבים לצאת ממעגל העוני

ישראל אייכלר: תודה רבה

עאידה תומא סלימאן: כבוד היושב-ראש - - -      

ישראל אייכלר: את מדברת שלוש דקות וזה נראה לי מספיק

עאידה תומא סלימאן: סליחה, זה הצעת חוק שאנחנו יזמנו

עאידה תומא סלימאן:  אני חושבת שלפחות כאשר יש יוזם של הצעת החוק, לתת לו קצת יותר משלוש דקות

ישראל אייכלר: אני אתן לך עוד דקה כי אני חייב להתחיל לקדם את הדיון, ואת יודעת שאצלנו יש לכם פתחון פה ככל שתירצו

עאידה תומא סלימאן: אוקיי

עאידה תומא סלימאן:  אני רק רוצה להתייחס לדברים שאני גם כן מסכימה, ואני אחת שבהצעת החוק שלה היה הצעה שיהיה תחת משרד אחר

עאידה תומא סלימאן:  אני עכשיו מבקשת שזה יעבור לאחריות של משרד הרווחה

עאידה תומא סלימאן:  אני חושבת שהעניין של התכלול והגדרה מאוד ספציפית של הסמכויות של הרשות היא דבר מאוד חשוב, עד כמה המלצות מחייבות

עאידה תומא סלימאן:  ייצוג של כלל המשרדים זה אומר דרשני

עאידה תומא סלימאן:  רק אני הייתי גם רוצה שיהיה ייצוג של נציגי ציבור במיוחד גם להבטיח ייצוג הולם לאוכלוסייה הערבית

עאידה תומא סלימאן:  אם האוכלוסייה היא הכי הרבה סובלת מהתופעה, כדאי מאוד לשלב גם כן נציגי ציבור או אקדמאים או חוקרים שיהיו חלק, שיש להם ייצוג קבוע בתוך המועצה של הרשות הזאת, וכמובן תקציב מאוד ברור של הרשות, שיהיה אחוז מתקציב כל משרד מוקדש לנושא הזה ותחת אחריות של הרשות

עאידה תומא סלימאן:  תודה

ישראל אייכלר: תודה רבה

ישראל אייכלר:       חברת הכנסת נעמה לזימי, בבקשה

נעמה לזימי: תודה יו"ר הוועדה, תודה שר הרווחה

ישראל אייכלר: אני מבקש מראש כדי שלא נצטרך תחושה

ישראל אייכלר:  קחי את שתי הדקות שלך

נעמה לזימי: אני רוצה דווקא להגיד דברים חשובים פה בפתח של דיון שעבורי הוא מאוד מרגש

נעמה לזימי:  מותר גם להתרגש במקום הזה ולהגיד גם כשדברים טובים מתהווים עם הרבה שותפים מגוונים

נעמה לזימי:  אני קודם כל אפתח ואגיד לינון על הרמת הכפפה והגשת החוק הזה שהצטרפנו אליו

נעמה לזימי:  זה באמת מבורך

נעמה לזימי:  כשידעתי שהשילוב שלך ושל שר הרווחה מרגי הוא שילוב שיביא באמת להתנעת החקיקה הזו באופן ברור ולא כמס שפתיים, אז אני קודם כל רוצה להגיד לכם פה שזה רגע מאוד מרגש ואני מקווה שגם נחגוג אותו בקריאה שלישית במליאה בכנסת

נעמה לזימי:  אני גם מודה לך על הדברים החשובים שאמרת, יו"ר הוועדה, בפתח הדיון, שהם היו דברים מדויקים וחשובים ונכונים להיאמר במקום הזה

נעמה לזימי:      יש נטייה לחשוב שעוני זה דבר רחוק, שולי ובקצה

נעמה לזימי:  קודם כל צריך להגיד שגם במקום השולי הרחוק ובקצה צריך לטפל, כי חברה בריאה היא חברה שכל החוליות בה חזקות, אבל עוני הוא היום-יום והוא המציאות הרווחת לצערי, כי יש בישראל בחסות מדיניות ובחסות ממשלה ובחסות עיוורון מלכודות עוני לא מעט

נעמה לזימי:  סיפרתי גם לך, שר הרווחה, על העניין הזה שכשהורים יחידניים ורובן אימהות יחידניות רוצות לצאת להשכלה גבוהה, נשללת מהן הבטחת הכנסה, סוגיה שאם מטפלים בה, עלות של 1

נעמה לזימי: 6 מיליון שקלים בשנה

נעמה לזימי:  כלום

נעמה לזימי:  זה דבר קטן אבל זו מלכודת עוני

נעמה לזימי:  במקום לתת כלים שגם זה חוזר אל המשק, מיטיב עם המשק, אנחנו לא פעם כולאים אנשים בלבחור בין להתקדם והזדמנות לבין להאכיל את הילדים

נעמה לזימי:       עוני הוא גם רב-דורי

נעמה לזימי:  אם יש תפקיד חשוב לרשות הזאת, זה לנתק את הרב-דוריות הזו של עוני, לכן מה שאמרו פה על שיכון ועל דיור ציבורי הוא דבר דרמטי

נעמה לזימי:  אני מזכירה גם שחוק זכויות הרכישה של הדיור הציבורי בוטל בכנסת הזו ואני כן מקווה שהוא יחודש וכן מקווה שנטפל בזה, אבל אלה באמת מה שמייצרים את העוני כרב-דורי

נעמה לזימי:      אני רוצה גם להגיד מניעת עוני

נעמה לזימי:  שר הרווחה, אם הרשות הזו תדע גם להתריע מפני גורמי סיכון לעוני, אז זו תהיה הצלחתה הגדולה ביותר, לא להפיל אנשים לעוני

נעמה לזימי:       אני לא רוצה להאריך כמו שסיכמנו, אז אני רק אגיד בבריף מאוד מהיר מה הן ההערות שאנחנו נדון בהן לעומק בדיונים

נעמה לזימי:  כמובן שקביעת ממונה משרדי עם סמכויות ואחריות, שזה דבר שהוא חשוב

נעמה לזימי:  הסיפור של סמכויות פה הוא פשוט דרמטי כי אנחנו רואים למשל את המועצה לביטחון תזונתי שהיא מועצה חשובה מאין כמוה, ובעיניי היעדר הסמכויות הם משהו שהוא מסרס ופוגע

יעקב מרגי: זה יוטמע ברשות

נעמה לזימי: מעולה

נעמה לזימי:  אני הייתי רוצה שלרשות הזו תהיה יכולת להתריע בסמכות התרעה מפני תוכניות פוגעניות ולא טובות שמפילות לעוני

נעמה לזימי:  אני הייתי רוצה שישיבת הרשות תתכנס עם מתאם שנקבע אותו מספרי בין נציגי הציבור לנציגי הממשלה

נעמה לזימי:  אני רוצה שגם יוסיפו את נציגי משרד הכלכלה והשיכון

ישראל אייכלר: זה ברור, זה בחוק

נעמה לזימי: בסדר גמור

נעמה לזימי:  מה שראינו זה לא מופיע

נעמה לזימי:      הרווחה, כבר דיברנו ואני שמחה, וכמובן התקציב

נעמה לזימי:  השר, אם זה לא יהיה בבסיס תקציב והרשות הזאת תצטרך להתחנף לסחר מכר בתקציב שלה, היא תגווע

נעמה לזימי:  היא לא תהיה

נעמה לזימי:  הבסיס תקציב הראשון, יכול להיות שהוא לא יהיה גבוה מידי, אבל עצם קיומו יאפשר לנו את החיות של הרשות הזו ואת הקיום שלה לאורך זמן

נעמה לזימי:  הסעיף התקציבי תמיד הוא הקשה, אבל אם אנחנו נעמוד על סעיף תקציבי ברור פה, הרשות הזאת גם תהיה מה שנקרא בת קיימא

נעמה לזימי:  תודה רבה

ישראל אייכלר: תודה רבה

ישראל אייכלר:       חבר הכנסת יונתן מישרקי, בבקשה

יונתן מישרקי: תודה רבה אדוני היושב-ראש, כבוד השר

יונתן מישרקי:  אני ממש אשתדל לקצר

יונתן מישרקי:  זהו יום גדול, יום בשורה גדולה מאוד לחברה הישראלית

יונתן מישרקי:  יושבים פה ארגונים וראשי ארגונים חברתיים, עמותות שאני עם חלקן גם בקשר

יונתן מישרקי:  כמו שהבטחת אדוני היושב-ראש, הבאת את הדיון הזה על הצעת החוק מייד אחרי אישור התקציב כמו שסיכמנו

יונתן מישרקי:  אני ישבתי בישיבות יחד איתך, יחד עם השר, יחד עם אנשי הצוות המקצועי המסור מאוד במשרד הרווחה לטובת העניין

יונתן מישרקי:      אני רק רוצה להזכיר דבר אחד כבוד השר, ששכחת

יונתן מישרקי:  תנועת ש"ס בכספים הקואליציוניים, הקצאת לטובת הקמת הרשות 15 מיליון שקלים בשנת 2023–2024

יונתן מישרקי:  זה התקציב הראשוני שבו כדי למנות את האנשים, כדי להתחיל עם עבודות המחקר, מה שנקרא לתת את הפוש הראשוני, אז קודם כל זה כסף קיים שכבר אושר

יעקב מרגי: לא שכחתי

יעקב מרגי:  רציתי לאפשר לחברי הכנסת כי הם דאגו לזה

יעקב מרגי:  למה שאני אקח להם את הקרדיט?     

יונתן מישרקי: תודה רבה

יונתן מישרקי:  משרד הרווחה מטפל באנשים שנקלעו כבר למצב כזה, למצב שהם צריכים את העזרה של המדינה

יונתן מישרקי:  לא היה עד היום מישהו שמדד מה החלטת הממשלה גורמת, כמה אנשים היא מכניסה או מוציאה מהעוני, מה היעדים, מה המדדים שבהם אנחנו צריכים לעמוד עד סוף שנה כדי לדעת כמה משפחות אנחנו מוציאים ממעגל העוני

יונתן מישרקי:  יש כאן יום בשורה גדולה מאוד לחברה הישראלית כמו שאמרתי

יונתן מישרקי:  אני מברך את השר על כך, מברך את חבר הכנסת ינון אזולאי

יונתן מישרקי:       כמו שאמר השר בתחילת דבריו, זו הייתה הבטחת הבחירות שלנו

יונתן מישרקי:  יש את כרטיסי המזון שבאים לתת את העזרה הראשונה, של השר דרעי, ויש את הרשות למאבק בעוני שתיתן אופק ליציאה מעוני

יונתן מישרקי:  בעבודה אמיתית ומסורה ונכונה אנחנו באמת נדע להוציא את האנשים מהקשיים האלה החוצה כדי באמת להשלים את הייעוד שלנו כאן

יונתן מישרקי:  תודה רבה

ישראל אייכלר: תודה רבה

ישראל אייכלר:       חברת הכנסת אימאן ח'טיב יאסין, בבקשה

אימאן ח'טיב יאסין: צוהריים טובים לכולם

אימאן ח'טיב יאסין:  קודם כל באמת ברכות, ינון, על הרמת הכפפה ולכל השותפים

אימאן ח'טיב יאסין:  לצערי הרב אני לא שותפה להצעת החוק

ינון אזולאי: כולם שותפים, אימאן

ינון אזולאי:  כל מי שנמצא ועוזר ודוחף, שותף, ואת גם חלק מזה

ישראל אייכלר: את חברת הוועדה, נכון?     

אימאן ח'טיב יאסין: אני לא חברת הוועדה ואני כאן כי הנושא חשוב לי

ישראל אייכלר: אמרתי, כי חברי הוועדה היו שותפים בחקיקה עד הסוף

אימאן ח'טיב יאסין: בסדר

אימאן ח'טיב יאסין:  זה לא חשוב בשבילי

אימאן ח'טיב יאסין:  בסופו של יום מה שחשוב, שאנחנו נגיע לנקודה הזאת, ואני מקווה באמת שנגיע ליום הזה שכולנו נגיד, אין עניים במדינה

אימאן ח'טיב יאסין:  זה תהליך מאוד קשה, אסור להשלות את עצמנו

ישראל אייכלר: "כי לא יחדל אביון מקרב הארץ"

אימאן ח'טיב יאסין: לא בממדים כאלו

אימאן ח'טיב יאסין:  לצערי הרב לעוני במדינת ישראל יש פנים ברורות והם תוצר של מדיניות

אימאן ח'טיב יאסין:  אני לא רוצה לדבר פוליטיקה אבל זאת הפוליטיקה וזה התוצר שלה

אימאן ח'טיב יאסין:       אני רוצה להתייחס לכמה נקודות עיקריות

אימאן ח'טיב יאסין:  אני חושבת שהמטרה העיקרית באמת זה קודם כל להפסיק את המעגליות ואת הספירלה הזאת של דור אחרי דור

אימאן ח'טיב יאסין:  בתוכי באמת רוצה להאמין בזה ומקווה שזה יקרה

אימאן ח'טיב יאסין:  לא בטוחה בזה אבל רוצים לעשות ולעבוד שזה יקרה

אימאן ח'טיב יאסין:       הדבר השני, למרות שהאנשים שבאים ממעגלי העוני הם אנשים שלכאורה אין להם הרבה מה לתרום, בהחלט יש להם הרבה מה לתרום והם יכולים להצביע יותר מכל אחד אחר על הדרך שיכולה באמת להוציא אותם מהמעגל הזה, לכן נציגי ציבור ונציגי אנשים מהאוכלוסייה הזאת, זה מאוד חשוב

אימאן ח'טיב יאסין:       אני מאוד מצפה שיהיה גם נציגות של ארגוני עבודה אזרחית שנמצאים גם בתוך החברה הערבית

אימאן ח'טיב יאסין:  יש עמותות שהן עובדות ברמה אפילו בין-לאומית בתוך החברה הערבית

אימאן ח'טיב יאסין:  חשוב מאוד לשלב אותם כדי לאגם משאבים גם בידע שנמצא שם

אימאן ח'טיב יאסין:      מאוד חשוב הנושא של לוחות הזמנים

אימאן ח'טיב יאסין:  אם יהיה לוחות זמנים ומעקב ובקרה אחרי הדברים, אפשר להתקדם

אימאן ח'טיב יאסין:  אם להשאיר את זה ככה עלא באב אללה, אנחנו נישאר באותו מקום

אימאן ח'טיב יאסין:  כן הסוגיה של משאבים ותקציבים שהם נמצאים בבסיס התקציב, שלא יגיעו אחר כך, שנה או שנתיים יגידו, אין לנו יותר והולך

ישראל אייכלר: אנחנו כוועדה בעזרת השם נעגן את זה באופן כזה שהרשות תדווח לוועדה לפחות אחת לכמה חודשים איך התקדמה

אימאן ח'טיב יאסין: עוד נקודה, ברשותך

אימאן ח'טיב יאסין:  כל הנושא של הערכה ומדידה על אמת

ישראל אייכלר: זה הכי חשוב כי יש כל כך הרבה מכונים

אימאן ח'טיב יאסין: זה מה שיראה באמת את הכיוון של הדרך, אחרת הולכים, שופכים, נגמר סיפור והאנשים רק מתרבים

אימאן ח'טיב יאסין:  המעגל רק מוסיף עוד ספירלה אחת

ישראל אייכלר: תודה רבה

ישראל אייכלר:       ינון אזולאי, בבקשה

ינון אזולאי: השר מרגי, קודם כל אני רוצה להגיד לך שפה מה שאני באמת שמח, שהצלחתי לרגש הרבה אנשים כי אתה בדרך כלל אומר שאני ציני, אז אנשים פה התרגשו

ינון אזולאי:  קח את זה גם לתשומת ליבך

ישראל אייכלר: אני הכרתי את רבי דוד אזולאי

ישראל אייכלר:  הוא לא היה ציני אפילו לרגע

ינון אזולאי: אז הבן שלו, מה נעשה?      

יעקב מרגי: עלה על רבו

ינון אזולאי: קודם כל באמת אדוני היושב-ראש, תודה רבה לך ויישר כוח שאתה מקדם את זה

ינון אזולאי:  אתה בעצמך לא פעם שואל מה קורה, אתם מוכנים להביא לדיון? ועושה אצלך ישיבות, אז יישר כוח

ינון אזולאי:  כמובן גם לשר

ינון אזולאי:  יוני, יישר כוח לך שאתה פה בוועדה

ינון אזולאי:  לקחת את זה על עצמך לעשות ולקדם ולדחוף את העניין הזה

ינון אזולאי:  כמובן אני רוצה להזכיר פה את חבר הכנסת שהוא היום שר הבריאות ושר הפנים, משה ארבל, שהיה איתי בקידום החוק עוד בקדנציה הקודמת, שלצערנו נפל על חודו של קול, אבל אנחנו לא רוצים להזכיר חטאים ראשונים במיוחד כשהיום באים כולם ותומכים בחוק הזה

ינון אזולאי:       אני רואה פה מסביב לשולחן מספר עמותות

ינון אזולאי:  אני מכיר את פתחון לב ואת לתת

ינון אזולאי:  אני מאמין שיש פה עוד כמה עמותות, ואני כבר מתנצל מראש שאני לא מזכיר אותן

ינון אזולאי:  האמת, היינו שמחים שלא היו את העמותות האלה, שהעמותות האלה יהיו בשמחות יותר ופחות בעצב הזה, פחות בעוני, אבל כאשר המדינה לא עושה מספיק, אז הן נמצאות תחת האלונקה וסוחבות את האלונקה בעול הזה, ומגיע לכם יישר כוח על זה

יעקב מרגי: להערכתי תהיה להם משימה נוספת, גוף שיסייע לרשות לא בצד חומרי

ינון אזולאי: נכון, בייעוד שהם מכירים לא פחות טוב ולפעמים במקרים מיוחדים גם יותר טוב מאשר הממשלה עצמה שמכירה, כי הם חיים את השטח

ישראל אייכלר: הוכח גם בעולם שארגונים אזרחיים-חברתיים מסייעים לממשלות, כי ממשלות כממשלות בכל העולם לא כל כך יעילות כמו ארגונים אזרחיים מתנדבים

ינון אזולאי: נכון

ינון אזולאי:  נורית, את הזכרת שבפריפריה יש את הבעיות של בריאות ובעיות של חינוך וזה גם חלק מהגורמים לעוני

ינון אזולאי:  אם המדינה הייתה משכילה להשקיע בבריאות ובחינוך, לא היו צריכים היום להשקיע בעוני

ינון אזולאי:  אם היינו משקיעים יותר כסף בחינוך ובבריאות ובפריפריה, אז ההוצאות האלה שהשקענו, גם היינו מקבלים את הפלוס שלהם

ינון אזולאי:  לא היינו צריכים להגיע למינוס שהוא בעצם אוכלוסייה חלשה, אנשים עם עוני, שזה גורם גם לפירוק משפחות

ינון אזולאי:  את יודעת את זה וכל מי שמתעסק עם זה יודע את זה, שזה מפרק משפחות

ינון אזולאי:  העוני מפרק משפחות

ינון אזולאי:  לא יעזור כלום, העוני מביא לנו לפשיעה, העוני מביא לפירוק המשפחות

נורית ויסברג נקאש: לא חולקת עליך

ינון אזולאי: אני רק מחזק את דבריך

ינון אזולאי:  אני גם שמח שהיום השר ארבל נמצא בבריאות ובפנים, אז הוא גם ייתן את ידו ומה שהוא יכול לעזור בזה

ינון אזולאי:      אדוני היושב-ראש, אני לא רוצה להגיד מה צריך לשנות פה, כי אני חושב שאנחנו נדבר על זה בשנייה ושלישית, אבל חשוב לדעת, הרשות הזאת קמה לא כקופת צדקה ולא כמעשה חסד

ינון אזולאי:  הרשות הזאת קמה כדי להוביל מדיניות, כדי לתכלל את מה שנמצא במשרדים

ינון אזולאי:  רשות שמובילה, רשות שתיתן את המענה גם לארגונים, גם למשרדי הממשלה, וכמובן יהיה בהבנה ובשיתוף פעולה של כל המשרדים

ינון אזולאי:      אני גם מפה קורא לכל משרדי הממשלה, עזבו את האגו

ינון אזולאי:  המקום שמתמחה בעוני זה משרד הרווחה

ינון אזולאי:  תנו לו את הכוח כדי שהוא יוכל לעשות הכול

ינון אזולאי:  אנחנו מסתכלים על האזרח, על החלשים, על אותם אלה שאנחנו רוצים לעזור להם

ינון אזולאי:  רק לידיעה, היה סיכום מראש

ינון אזולאי:  אנחנו לא משנים פה שום דבר

ינון אזולאי:  זה היה כתוב אמנם נגב-גליל עוד לפני שזה עלה בממשלה

ינון אזולאי:  אני אישית סיכמתי והודעתי לשר שזה יהיה במשרד הרווחה

ינון אזולאי:  אני לא יודע אם יש מישהו שחושב אחרת, אבל זה המקום שזה צריך להיות

ינון אזולאי:  זה הסיכום שהיה ועם זה אנחנו הולכים

ינון אזולאי:  תודה רבה

ישראל אייכלר: תודה רבה

ישראל אייכלר:      חבר הכנסת יבגני סובה

יבגני סובה: תודה רבה אדוני היושב-ראש

יבגני סובה:  קודם כל אני שמח ובאמת מברך אותך, ידידי השר מרגי

יבגני סובה:  אתה מכיר אותי לא מאתמול ואתה יודע כמה אני קשוב לסוגיה הזאת גם בוועדה הזאת וגם בוועדת הכלכלה שאתה ניהלת

יבגני סובה:       לא צריך להיות חכם גדול בשביל להבין מה הוא הגורם הראשון לעוני בישראל דווקא היום בשנת 2023, והתמונה שבחרתם למצגת לדעתי ממחישה את כל הסיפור, התמונה של הדיור

יבגני סובה:  זה הגורם העיקרי לעוני היום, כי משפחה ממוצעת ואפילו משפחה שהיא עם יכולת מועטה, הוצאה הכי גדולה זה על הדיור, אם זה משכנתה שמשלמים

יבגני סובה:  יש משפחות שהן נאלצות לשלם הרבה כסף על השכירות

יבגני סובה:      אני זוכר היטב כשעליתי ארצה ב-1997 והייתי בן 17, אני זוכר שב-500 דולר היה אפשר לשכור דירה די מכובדת בפתח תקווה

יבגני סובה:  אז דולר היה 4

יבגני סובה: 2–4

יבגני סובה: 2

יבגני סובה:  זה היה 2,500 שקל

יבגני סובה:  היום אתם לא תמצאו דירה נורמלית בפחות מ-5,500–6,000 שקל, ולכן אם אתה אדוני השר, בנושא של למה להקים רשות לאומית לא תוסיף את משרד השיכון, לא יהיה לך שום פתרון

יעקב מרגי: כל המשרדים

יבגני סובה: עזוב כל המשרדים

נעמה לזימי: לא מופיע כלכלה ושיכון

נעמה לזימי:  לא סתם אמרתי

יבגני סובה: אני מנסה להיות פרקטי

יבגני סובה:  אני לא נכנס עכשיו לרטוריקה

יבגני סובה:  כל המשרדים זה כל עם ישראל

יבגני סובה:  אני אומר לכם ספציפית שאני מכיר נתונים

יבגני סובה:  גם אם זה אוכלוסייה שהיא חצתה את גיל הפרישה

יבגני סובה:  למעלה מ-60% מהעולים שהם בגיל פרישה נאלצים להמשיך לעבוד כי אין להם או דיור סוציאלי או מקבץ דיור או שקשה להם לשלם על השכירות, למרות שהממשלה הקודמת שאני מאוד גאה בזה דרך אגב, העלינו את הנושא של סיוע בשכר דירה

יבגני סובה:  כן העלינו משמעותית

יבגני סובה:  אנחנו כן נתנו הרבה כסף בשביל לסייע

יבגני סובה:       אם הנושא הזה לא ייפתר, זה לא ייפתר

יבגני סובה:  אתה לא יכול להרוויח בכבוד 6,000 שקל או 5,500 במינימום ובעצם לשלם 6,000 שקל על הדירה

יבגני סובה:  אין כזה דבר, ולכן הנושא של הדיור הוא נושא הכי קריטי בעוני וזה מה שיוצר עוני בישראל

יבגני סובה:  באמת ניסינו לעשות דברים כמו באירופה, כמו בגרמניה, כמו בשבדיה

יבגני סובה:  הייתי לפני כמה שנים בשבדיה

יבגני סובה:  אנשים שמרוויחים פחות עדיין מרגישים בטוחים כי יש שם דיור לטווח ארוך, יש שם אפשרות לקבל קורת גג

יבגני סובה:  אתה לא צריך כל הזמן להיות לחוץ שבעל הדירה יזרוק אותך מחר ואתה לא תמצא דירה

יבגני סובה:  ככה העוני מתגלגל

יבגני סובה:       הנושא השני זה הנושא של תעסוקה וחינוך

יבגני סובה:  נכון, אפשר לתת דגים אבל אפשר לתת גם חכה בשביל לדוג דגים

יבגני סובה:  זה נושא קריטי

יבגני סובה:  התפקיד של הרשות זה לא רק לסייע לאלה שבתוך המעגל, אלא גם להוציא אותם מהמעגל הזה

יבגני סובה:  בלי חינוך, בלי תעסוקה הדבר הזה לא יתאפשר

יבגני סובה:  המשמעות של חינוך, צריך לדאוג כבר מגיל צעיר שילדים שמגיעים לגיל 20, אתה מכוון אותם לתעסוקה

יבגני סובה:  זה תוכנית שהיא תוכנית רב-מערכתית

יבגני סובה:  היא צריכה לגעת בכל המגזרים

יבגני סובה:  ככה אנחנו צריכים, ולא להתגאות, עם כל הכבוד, בחלוקת תווי מזון

יבגני סובה:  אני לא חושב שיש פה גאווה גדולה בחלוקת תווי מזון, לכן דיור, תעסוקה, חינוך, אלה הדברים החשובים

יבגני סובה:  אם הרשות תתייחס ברצינות בשביל לצמצם את מעגל העוני לנושאים האלה, אז אתה באמת תצליח

יבגני סובה:  אני יודע, אתה באמת בן אדם נבון ואתה יכול להצליח בדברים האלה

יבגני סובה:  אני באמת מאחל לך מקרב ליבי הצלחה רבה בתפקיד

ישראל אייכלר: סוף סוף הגיעה שעתן של העמותות להגיד את דברם

ישראל אייכלר:  הם בעצם המחותנים הראשיים

ישראל אייכלר:      עמותת פתחון לב, אלי כהן, בבקשה

ישראל אייכלר:  יש לך גם מצגת, אני מבין

אלי כהן: כן, קצרה

ישראל אייכלר: ממש קצרה

ישראל אייכלר:  הייתי מוותר על מצגות כי זה לוקח סתם זמן

נעמה לזימי: מצגת טובה

ישראל אייכלר: טובה, אז תראה את זה

אלי כהן: חברת הכנסת לזימי, אמרת שמותר להתרגש

אלי כהן:  אני חייב להגיד שאני מצטרף אליך ומותר להתרגש

אלי כהן:  לפני 24 שנה קראנו לדבר הזה החוק שיאחד את כל קצוות הבית

אלי כהן:  גם במציעים וגם במי שיושב פה אפשר לראות דוגמה מצוינת לדבר הזה

אלי כהן:  יחד עם זאת אני חייב להגיד שאני רואה את זה חובה וזכות מאוד נעימה להודות למפלגת ש"ס שלקחו את הדבר הזה והרימו אותו לגבהים שאפילו אנחנו בחברה האזרחית עד הבחירות האחרונות לא היינו מעיזים להעלות בקצה מחשבותינו, אז באמת המון הערכה על הדבר הזה

אלי כהן:       אני רוצה להתחיל קודם בלהסתכל על למה צריך את הדבר הזה

אלי כהן:  הרבה פעמים דיברו על החוק

אלי כהן:  יש פה תמונה של עשר השנים האחרונות

אלי כהן:  מ-2012 עד 2021 אפשר להסתכל שבהיבט של טיפול בעוני בזבזנו עשר שנים

אלי כהן:  כמעט ולא השתנה שום דבר בנתונים

אלי כהן:  אנחנו נמצאים בדיוק באותו מקום, אז בין אם מישהו חושב שצריך או לא צריך, הנתונים מראים ומוכיחים שמדינת ישראל לא יודעת להתמודד עם סוגיית העוני במבנה התפעול הקיים, ולכן חייבים למצוא איזושהי הגדרה אחרת

אלי כהן:  דיברו על זה שהרעיון של לעשות אותו דבר ולצפות לתוצאות שונות הוא כנראה לא עובד, והנה ההוכחה שזה מה שאנחנו עושים בעשר השנים האחרונות

אלי כהן:       אני גם רוצה לציין שיש לנו הרבה מאוד מחויבות כמדינה במסגרת ה-SDGs להגיע ליעדים מדידים, והדגש על יעדים הוא חשוב, עד שנת 2030 בעולמות האלה של עוני

אלי כהן:  בכולם אנחנו נכשלים

נעמה לזימי: אגב, הוועדה שלי, ועדת הצעירים, ועדה שגם אחת הסמכויות היא פיקוח על יעדי הבר-קיימא של ה-SDGs, בגלל שצריך להסתכל על הדורות הבאים קדימה, ויפה שגם העוני הוא חלק מתפיסת הדורות הבאים

ישראל אייכלר: יפה מאוד

ישראל אייכלר:  אני מאוד שמח על הצורך החיצוני להוכיח דברים מדידים, כי גם אני רוצה כבר לדעת דברים מדידים, מה אנחנו עושים באמת, אז אולי בזכות הארגונים האלה שאתה מביא פה - - -      

נעמה לזימי: לא, זה לא ארגונים

נעמה לזימי:  זה 17 היעדים של האו"ם

ישראל אייכלר: בזכות האו"ם גם אני אדע אולי מה הם היעדים ואיך מודדים את הדברים, כי כל יום יוצא פרסום חדש של איזה מכון אינטרסנטי מצד אחר להביא נתונים

ישראל אייכלר:  אני רוצה דברים מדידים

נעמה לזימי: ה-SDGs, הלוואי ולא אנחנו כולנו הולכים על זה כמדינה בכל הכוח, בגלל שאם תסתכל על כל יעד שלהם, לא נראה לי תחלוק על אף אחד

ישראל אייכלר: אין לי נגדם שום דבר

ישראל אייכלר:  ההיפך, הם עוזרים לי כדי שגם אני אוכל לקבל מרשות ממשלתית שלנו נתונים מדידים

ישראל אייכלר:  בבקשה

אלי כהן: אני רוצה לדבר על החוק ומה צריך לעשות

אלי כהן:  לפני כמה שנים רציתי לפתוח חנות נוחות, קיוסק

אלי כהן:  הלכתי לבנק לבקש הלוואה

אלי כהן:  אמרו לי, תשמע, צריך שלושה דברים: תוכנית עסקית, תקציב וצריך מישהו שאחראי, ערבות

אלי כהן:       היושב-ראש, אני תמיד מזכיר לך, בוועדה לפניות הציבור חיפשת פעם מי אחראי לטפל בלהוציא אנשים מעוני, ולא כל כך הצלחת למצוא, אז בעצם זה מה שהחוק הזה צריך לעשות

אלי כהן:  הוא צריך בפעם הראשונה לבוא ולהגדיר מי בדיוק האחראי להוציא מעוני, מה התוכנית העסקית, מה היעדים, איך אנחנו עושים את זה ובאיזה תקציב אנחנו עושים את זה

אלי כהן:  דיברו פה רבים לפניי שבלי לדבר על תקציב אנחנו לא ניגע בליבת העשייה של הדבר הזה

אלי כהן:  שמח לשמוע שיש פה כבר 15 מיליון שקלים ראשונים להתנעה, אבל זה כנראה לא כל מה שהדבר הזה יצטרך כדי להגיע למקום שכולנו חולמים עליו

אלי כהן:       הטיפול בסוגיה הזאת של עוני הוא טיפול רב-ממדי

אלי כהן:  אנחנו גם מצטרפים לבקשה שזה כמובן יחנה במשרד הרווחה, אבל כמו שנאמר, זה נוגע להמון משרדים

אלי כהן:  האם עוני יכול להתחיל ולהיפתר בטיפול שלו במשרד הרווחה או האם הוא רב-ממדי וחייב לרוץ על משרדים נוספים? גם פה בסוגיות המרכזיות שדיברו, דיברו על דיור, דיברו על תחבורה, דיברו על תעסוקה, על חינוך

אלי כהן:  כולם חייבים לשבת יחד, מה שהיום לא קורה בשום צורה, ויש אפס תכלול - - -      

ישראל אייכלר: האחריות צריכה להיות על משרד הרווחה

ישראל אייכלר:  לא נשחרר אותם בשום אופן מהאחריות

אלי כהן: מצטרפים בהחלט לבקשה הזו

אלי כהן:       הרבה פעמים עולה הסוגיה הזאת של האם יש לנו יכולת להוציא מעוני? כי במדינת ישראל 2023 ילד שנולד, אנחנו יכולים להגיד ב-78% יכולת להיות צודקים איך הוא ימות, באיזה מצב סוציו-אקונומי

אלי כהן:  כמעט ולא משתנים

אלי כהן:  בפעילות שלנו בפתחון לב אנחנו יודעים להראות שאנחנו מצליחים להוציא אחת מארבע משפחות מעוני

אלי כהן:  תחשבו אם המדינה תיקח את זה עכשיו לרמה הלאומית ותוך תקופה לא קצרה תוציא לא אחת מארבע, אחת מעשר משפחות מעוני, איפה אנחנו נהיה ברמה הלאומית גם בסוגיות תקציביות, גם בסוגיות כלכליות ובכל סוגיה שעומדת על הפרק

אלי כהן:       אני חייב להגיד שהמצב כמו שאנחנו מבינים, הוא הולך להיות הרבה יותר גרוע

אלי כהן:  אנחנו מבינים שהאוכלוסייה מזדקנת, אנחנו מבינים שיש המון מגבלות שיכבידו עוד יותר על תמונת העוני, זאת אומרת התמונה קדימה היא לא מרנינה

ישראל אייכלר: גם בגלל שהאוכלוסייה מזדקנת וגם בגלל שהילודה יורדת

אלי כהן: נכון

אלי כהן:  אנחנו מראים פה נתונים

אלי כהן:  אפשר להביא עוד נתונים רבים שבעצם אומרים שאם אנחנו לא נתערב, אנחנו נמצאים פה על מצב, ובגלל זה דיברנו על התרגשות

אלי כהן:  בעינינו אנחנו בפתחון לב חושבים שזאת הסוגיה החברתית הכי משמעותית שקיימת על השולחן היום במדינת ישראל ואחד מהאתגרים הלאומיים הכי חשובים

אלי כהן:  אנחנו נמצאים פה על נתיב שאם לא נשנה משהו, זה מה שיפגוש אותנו, לכן הדבר הזה נעשה בזמן ובמקום הנכונים

אלי כהן:       לגבי הסוגיות שהן חשובות, דיברנו על משרד הרווחה, על להגדיר תקציב, אבל לא פחות חשוב על להגדיר יעדים מדידים

אלי כהן:  אין היום בישראל יעד של להוציא אפילו משפחה אחת מעוני

אלי כהן:  נכון, הביטוח הלאומי מפרסם פעם בשנה את כמות העניים

אלי כהן:  הוא לא אומר שום דבר על הדרך שבה המדינה מתמודדת עם להוציא מעוני

אלי כהן:  היא עובדת? היא לא עובדת? היא טובה או לא טובה? אולי אנחנו רק מחליפים אוכלוסיות? חייבת להיות תוכנית שתומכת את ההגעה ליעדים האלו

אלי כהן:  היא חייבת להיות תחת אותו גוף מתכלל שמראה איך אנחנו משיגים את הדבר הזה

אלי כהן:  זה הוצג גם בדוח של ועדת אלאלוף

אלי כהן:  כשהוא דיבר על זה הוא דיבר על אותן נקודות, וכמובן את היכולת להוציא דיווח מסודר

ישראל אייכלר: תודה רבה, אני מסתפק בזה כי תמצת בדבריך

אלי כהן: הדבר החשוב האחרון שאמרנו, אנחנו פה על נתיב שאם לא נעשה בו שינוי, אנחנו בדרך לקטסטרופה עוד יותר גדולה ממה שאנחנו נמצאים

אלי כהן:  שוב מברך אתכם על העשייה

ישראל אייכלר: תודה לך אלי כהן על התרומה גם לדיונים האלה

ישראל אייכלר:      ארגון לתת, עו"ד ערן וינטרוב, מנכ"ל

ערן וינטרוב: אדוני היושב-ראש, שר הרווחה, יוזמי החוק, חברים מהמגזר השלישי, אני בהחלט חושב שזה רגע, אפשר להגדיר אותו היסטורי

ערן וינטרוב:  אנחנו כבר ב-2003 דיברנו על הקמת גוף למאבק בעוני

ערן וינטרוב:  הצעות חוק הוגשו החל מהכנסת ה-20, אולי לפני כן

ערן וינטרוב:  אולי המשימה העיקרית זה באמת לוודא שהדבר הזה יקרה

יעקב מרגי: אחרי שהוא יקרה ניצוק לו תוכן שלא יישאר בלי תוכן

ערן וינטרוב: בדיוק ככה

ערן וינטרוב:  דיברו פה על נושא האחריות

ערן וינטרוב:  אני מאוד שמחתי לשמוע גם את נורית ואת איילה, כי אני לא יודע אם יודעים את זה, אבל עד היום לאף אחד בממשלת ישראל לא הייתה אחריות על הנושא של צמצום עוני

ערן וינטרוב:  גם משרד הרווחה, תקנו אותי אם אני טועה, במשך שנים התפיסה הייתה טיפול באוכלוסיות מוחלשות כאלה ואחרות

יעקב מרגי: אנחנו בית החולים מתחת לגשר

יעקב מרגי:  כל מי שנופל, מטפלים בו

ערן וינטרוב: לא הייתה הסתכלות מקרו איך באמת מסתכלים על העוני שהוא באמת רב-ממדי ונמצא בכל המגזרים, לכן זאת בשורה מאוד גדולה להבין שפעם אחת תהיה אחריות בידיים של משרד הרווחה, שתהיה רשות

ערן וינטרוב:      יש את מסקנות ועדת אלאלוף

ערן וינטרוב:  יודעים מה לעשות

ערן וינטרוב:  זה כבר הוגש ב-2014

ערן וינטרוב:  גם אם רוצים לשנות את זה

ערן וינטרוב:  גם אלאלוף הציע 7

ערן וינטרוב: 6 מיליארד שקל בשנה לעשר שנים כדי להגיע לממוצע שיעורי העוני ב-OECD

ערן וינטרוב:  אגב, הטבלה שהראו פה קודם על אי שוויון, אנחנו בשיעורי העוני, למי שלא מכיר את הנתונים, מקום אחד לפני הסוף ב-OECD, אבל לפני שהממשלה מתערבת, לפני שמעבירה קצבאות, ישראל נמצאת במקום טוב

ערן וינטרוב:  זה אומר שהיום המדיניות המקרו חברתית-כלכלית שלנו לא מספיק אפקטיבית

ערן וינטרוב:      בנושא הזה של היעדים, אני פעם שאלתי את שר האוצר והרווחה לשעבר משה כחלון למה הממשלה לא שמה יעדים? הוא אמר לי, זה קשה לשים יעדים כי צריך אחרי זה לעמוד ביעדים

ישראל אייכלר: הוא היה אדם ישר

ישראל אייכלר:  הוא לא ידע שלא צריך לעמוד, אבל הוא צודק

ינון אזולאי: אם הוא לא היה ישר, הוא היה מזיז את היעדים כל פעם

ערן וינטרוב: כמו ששמים יעד לאינפלציה, לגירעון, לאבטלה, אם יהיה יעד לצמצום העוני, שהוא גם רב-שנתי, אז יהיה לאן להגיע

ערן וינטרוב:       הנושא הזה של סינרגיה ותכלול, נאמר פה אז אני אגיד אותו רק בקצרה

ערן וינטרוב:  היום יש המון משרדים שנוגעים בעניין הזה, רווחה, שוויון חברתי, נגב-גליל, עלייה וקליטה, בריאות

ערן וינטרוב:  יש הרבה דברים שקשורים לכך

ערן וינטרוב:  כבר במשאבים הקיימים אפשר לעשות הרבה יותר יעיל ואפקטיבי אם יהיה גורם אחד שיסתכל על כל הדבר הזה מלמעלה

ערן וינטרוב:  תסלחו לי שאני אומר, גם בנושא של הכרטיסים שצריך להיות בידיים של משרד הרווחה, של כרטיסי המזון

ערן וינטרוב:  זה גם תורם לסינרגיה

ערן וינטרוב:       דיברו פה על הממדים של העוני

ערן וינטרוב:  יש לנו את הנושא של דיור, בריאות, השכלה, יוקר מחיה

ערן וינטרוב:  אף אחד לא ממש הזכיר גם את הנושא של אי ביטחון תזונתי

ערן וינטרוב:  אני יודע שש"ס כן רואה את זה כדבר משמעותי, אבל זה אולי הסממן החמור ביותר של העוני

יעקב מרגי: אמנם פרגנת לש"ס אבל המשרד עצמו מוכוון מטרה, גם טיפול באי ביטחון תזונתי

יעקב מרגי:  יש את המיזם, יש את מיצוי זכויות

ערן וינטרוב: בהחלט

נעמה לזימי: יש את הרשות

ערן וינטרוב: זה היה מאוד נעים לשמוע את נשות המקצוע מהמשרד מדברות על הנושאים הללו

ערן וינטרוב:  זה מאוד משמח ובהחלט מרגש

ערן וינטרוב:       דבר אחרון שאני רוצה להגיד זה לגבי הנציגות בוועדה

ערן וינטרוב:  הערנו פה כל מיני הערות באמת על משרדים נוספים, אבל גם מבחינת נציגי חברה אזרחית, לא רק נציגי ציבור

ערן וינטרוב:  נציגי חברה אזרחית, אנחנו אלה שנמצאים מתחת לאלונקה הרבה מאוד שנים, אני חושב שיכולים להביא גם הרבה מאוד ידע והסתכלות על הטיפול באוכלוסיות הללו

ישראל אייכלר: תודה רבה לך

ישראל אייכלר:      חבר הכנסת עופר כסיף

עופר כסיף: קודם כל אני גם רוצה להודות לכל העושים במלאכה, לשר, ליוזמי החוק, ליושב-ראש הוועדה ולכל חברי הכנסת, ולעמותות שעשות באמת עבודת קודש במשך שנים

עופר כסיף:  אני חושב שזה באמת יום חשוב

עופר כסיף:  אני רק רוצה לומר כמה דברים שלא הוזכרו קודם או שהוזכרו לפני שהספקתי להגיע מוועדת חוקה

עופר כסיף:  צריך לקחת בחשבון גם את הפילוח של העוני, כי יש אוכלוסיות שהעוני אצלן הוא הרבה יותר גבוה

יעקב מרגי: עאידה ואימאן הזכירו

עופר כסיף: זה נכון שזה בעיקר הציבור הערבי, אבל גם בקרב החרדים כמו שכולם יודעים

עופר כסיף:  דרך אגב, חשוב גם להזכיר בהקשר הזה

עופר כסיף:  אתמול פורסם שישראל היא במקום האחרון במדינות ה-OECD בשוויון בין המינים, כלומר אי השוויון בין נשים לגברים הוא הכי גדול

עופר כסיף:  זה נכון גם לגבי עוני, דרך אגב

עופר כסיף:  העוני בקרב נשים הוא יותר גדול מאשר בקרב גברים

עופר כסיף:  גם את זה צריך לקחת בחשבון, כמובן בנוסף לאוכלוסיות אחרות

עופר כסיף:  אני מאחל לכולנו הצלחה במאבק החשוב הזה

עופר כסיף:  כפי שאמר חברי, חבר הכנסת אזולאי, הלוואי שכל העמותות האלה, סלחו לי שאני אומר את זה, שלא היה בכם צורך

ערן וינטרוב: זה היעד שלנו, להיסגר ושהממשלה תיקח אחריות

ישראל אייכלר: תודה רבה

ישראל אייכלר:       אמרתי קודם, כפי שכתוב "כי לא יחדל אביון מקרב הארץ", אבל גם כתוב "היזהרו בבני עניים שמהם תצא תורה"

ישראל אייכלר:  אמירה ברורה בגמרא, שהקדוש ברוך הוא ברא את העניים כדי לזכות את האנשים שיעזרו להם, "כי עולם חסד יבנה"

ישראל אייכלר:  בלי זה אין לנו עולם

עופר כסיף: בוא לא נשכח שאנחנו מדברים על בני אדם ולא על מספרים

עופר כסיף:  כל עני הוא 100%

עופר כסיף:  כך אנחנו צריכים להתייחס לזה

עופר כסיף:  אם זה אפשרי אני גם מציע שבאותה ועדה יהיו גם נציגים מקרב העניים עצמם, עד כמה שזה אפשרי

ישראל אייכלר: בדרך כלל לא יושבים שם עשירים

ישראל אייכלר: עו"ד יעל קסטן-רבסקי, ממונה מדיניות ציבורית בסיוע המשפטי

ישראל אייכלר:  כן, בבקשה

יעל קסטן רבסקי: אצלנו בסיוע המשפטי של משרד המשפטים מגיעים כ-100,000 תיקים בשנה

ישראל אייכלר: תגידי מה זה הסיוע המשפטי כדי שהצופים ידעו

יעל קסטן רבסקי: הסיוע המשפטי מטעם משרד המשפטים מעניק ייצוג בשלל תחומים

ישראל אייכלר: בלי תשלום

יעל קסטן רבסקי: בלי תשלום, נכון, בשלל תחומים משמעותיים וחשובים בתחום האזרחי, בחובות בהוצאה לפועל, בדיור ציבורי, בביטוח לאומי, בהרבה מאוד תחומים שרלוונטיים ומשיקים

יעל קסטן רבסקי:  רבים מאוד מקרב הפונים אלינו לסיוע המשפטי זה אנשים שמשתייכים לאוכלוסיות מוחלשות, אנשים שסובלים מעוני והדרה

יעל קסטן רבסקי:  יש לנו ידע רב וניסיון בייצוג אנשים שמשתייכים לאוכלוסיות מוחלשות, בקשיים מול המערכות, בביורוקרטיה, בחסמים, בצורך להגדיל נגישות

יעל קסטן רבסקי:  יש לנו הסתכלות יותר רחבה

יעל קסטן רבסקי:  אנחנו רואים שמדובר לא רק במקרים של היעדר משאבים, אלא גם היעדר הזדמנויות, יחס אל רשויות, קושי במיצוי זכויות וכו'

יעל קסטן רבסקי:       אני כן אציין שפיתחנו עם הג'וינט, בשנה האחרונה יזמנו מערך של הכשרות למודעות לעוני בקרב עורכי דין מייצגים

יעל קסטן רבסקי:  כמובן שנשמח לשתף בידע שלנו, בניסיון שלנו בייצוג של אוכלוסיות מוחלשות ברשות ככל שתקום, ולקדם את הנושאים החשובים

ישראל אייכלר: תודה רבה

ישראל אייכלר:       יש לנו פה נציגות של משרד החינוך

ישראל אייכלר:  בבקשה

אלי דיין: בוקר טוב, שמי אלי דורי, אני מנהל תחום הדעת של מקצוע הגיאוגרפיה ומקצוע המולדת במשרד החינוך, מכיתה ב' עד כיתה י"ב

אלי דיין:  בעצם החינוך הפיננסי נמצא כבר הרבה מאוד שנים בשיח במערכת החינוך

אלי דיין:      אם באמת אני צריך לתמצת, אז נושאי הליבה שנלמדים, ותיכף אני טיפה אפרט לגבי השכבות השונות, זה בעצם כלכלה התנהגותית ותהליך קבלת החלטות

אלי דיין:  אנחנו עוסקים הרבה בצרכנות נבונה וחיסכון

יעקב מרגי: במסגרת מערכת השעות

אלי דיין: במסגרת תחומי הדעת השונים

יעקב מרגי: איך זה נכנס, בשעת כישורי חיים או כמקצוע בנפרד?     

אלי דיין: במקצועות שונים

אלי דיין:  תיכף אני אפרט לגבי הגילאים השונים

אלי דיין:  עבודה וקריירה בגילאים המתאימים, שוק ההון, מיסים

אלי דיין:  ההתחלה היא בקדם יסודי, בגנים, שיש הטמעה של 18 שעות שהגננות מקבלות הכשרה

אלי דיין:  אחרי זה זה נכנס במולדת, חברה ואזרחות בזרקור מאוד גדול של חינוך פיננסי

אלי דיין:  שנה שעברה אושרה תוכנית מעודכנת שבה מוטמע החינוך הפיננסי כולל אזכור בספרי הלימוד החדשים ועיסוק בזה

עאידה תומא סלימאן: השאלה אם זה קיים בכל ספרי הלימוד ובכל השפות ובכל מערכת החינוך?     

אלי דיין: כן, נכתבו ספרים גם בעברית וגם בערבית

אלי דיין:  היציאה של חלקם בשנת הלימודים הקרובה וחלקם בשנת הלימודים של אחרי זה

אלי דיין:  זה תוכנית שהוכנסה בשנה האחרונה וכרגע יש את ההטמעה

אלי דיין:      בחטיבות הביניים בכיתה ט' בנושאים של סחר מקוון, גלובליזציה, צרכנות נבונה, ובכיתה י' במסגרת ההשכלה הכללית, הרפורמה - - - 

אלי דיין:  זה בעצם הפריסה ואנחנו מפתחים כל הזמן תכנים, בייחוד, מקרה בוחן אקטואלי למצב של היום

ישראל אייכלר: תודה רבה

יעקב מרגי: ברשותך היושב-ראש, אני הייתי מצפה בדיון כזה שמדבר על הקמת הרשות למאבק בעוני, שמשרד החינוך במדינה שהיא אחת המובילות בפערים בחינוך, ישלחו לכאן איזה פרסונה אם היא קיימת, כזו שמתעסקת בצמצום פערים בחינוך

יעקב מרגי:  חינוך פיננסי זה חשוב, הכול חשוב, אבל לדיון כזה היה חשוב לשלוח את מי שאמור להתמודד עם הפערים בחינוך, שאנחנו אחת המדינות המובילות

ישראל אייכלר: אולי אין מספיק שרי חינוך שיבואו

ישראל אייכלר:      ארגון הנכים, ד"ר עמיחי תמיר, יושב-ראש

עמיחי תמיר: תודה, צוהריים טובים

עמיחי תמיר:  העוני הוא תוצאה של חלוקה לא צודקת של העושר

עמיחי תמיר:  אמר את זה ידידי ז"ל אילן גילאון

עמיחי תמיר:  אני חושב שזה משפט כל כך חשוב

עמיחי תמיר:  בגלל קוצר הזמן כמעט הייתי מסיים בנקודה הזו, אבל אני בכל זאת רוצה להוסיף שתי נקודות

עמיחי תמיר:  העוני מאוד רחב בקרב ציבור האנשים עם מוגבלות

עמיחי תמיר:  מקצבת נכות, ברוטו של כ-4,000 שקל לא ניתן לחיות בכבוד

עמיחי תמיר:  העוני הוא מאוד עמוק בקרב האוכלוסייה הבוגרת

עמיחי תמיר:  קצבת האזרח הוותיק עם 2,500 שקלים לא יכולה לקיים קיום בכבוד, והמטרה היא להעלות ויש גם דרך

עמיחי תמיר:  אני באחד הדיונים הבאים אציג את הדרך איך להעלות משמעותית את קצבאות הקיום

עמיחי תמיר:  תודה

ישראל אייכלר: תודה

יבגני סובה: יש השלמת הכנסה, חשוב להדגיש

יבגני סובה:  אתה מכיר את זה

יבגני סובה:  יש השלמת הכנסה עד 3,800

יבגני סובה:  היום זה כמעט 4,000 שקל

עמיחי תמיר: לנכים אין השלמת הכנסה

ישראל אייכלר: רבותיי, אני חייב לסיים את הדיון אבל לא אוכל לסיים לפני שהשר לא יסכם

יבגני סובה: רק תיקון קטן

יבגני סובה:  גם נכים עם ילדים מקבלים תוספות, כלומר אם יש נכה שיש לו ילדים עד גיל 21, זה גם תוספות

יבגני סובה:  יש אנשים שלא יודעים את הזכאות שלהם

יבגני סובה:  יש אנשים שפשוט לא יודעים איך לעשות את זה

ישראל אייכלר: תודה רבה

ישראל אייכלר:      כבוד השר, דברי סיכום

יעקב מרגי: אדוני היושב-ראש, חבריי חברי הכנסת, מכובדיי כולם, נציגי המשרדים, חברה אזרחית

יעקב מרגי:  קודם כל אני רוצה להודות ליושב-ראש הוועדה על כמה דברים, קודם כל על קיום הדיון מייד אחרי התקציב

יעקב מרגי:  ברוך אומר ועושה

יעקב מרגי:  אני חושב שזו הצהרת כוונות, קריאת כיוון על הרצינות והקצב של החקיקה

יעקב מרגי:  אני גם שמח שאפשר לבוא לכנסת, לוועדה מכובדת שמנוהלת ביד רמה ולקיים דיון ענייני בלי לצאת מפה עם איזה פופוליזם והתפרצויות

יעקב מרגי:  זו הכנסת שאני אוהב

יעקב מרגי:  זו הכנסת שגורמת לי געגוע לבוא מקפלן לפה

יעקב מרגי:  לא מקפלן בתל אביב

יעקב מרגי:  ממשרדי הממשלה לפה

יעקב מרגי:      אמרתי לפני כן למנהלת הוועדה שפה עברתי את ההכשרה שלי כיו"ר ועדה

יעקב מרגי:  להיות יו"ר ועדה מקצועי, אני חושב שבשולחן הוועדה הזו

יעקב מרגי:  אני חושב שהיא ועדה חשובה

יעקב מרגי:       אני רוצה להתייחס רק לאמירות במשפט אחד

יעקב מרגי:  כל מי שהעיר פה הערה, היא הערה חשובה והיא תילקח בחשבון

יעקב מרגי:  אכן כן, חשבנו על הכול אבל זה לא בשלב הזה

יעקב מרגי:  אם זה הגדרת יעדים, דיווח לממשלה, דיווח לוועדת העבודה, מדדים, הכול יילקח בחשבון

יעקב מרגי:  רשמנו את כל ההערות של חברי הכנסת ושל הדוברים

יעקב מרגי:  אנחנו לקראת הקריאה השנייה והשלישית נביא אותם לידי ביטוי בתיקונים

ישראל אייכלר: תודה רבה לכבוד השר, תודה רבה למנכ"ל, תודה רבה לכל המשתתפים, כל אחד בכבודו

ישראל אייכלר:  אנחנו בעזרת השם נמשיך את הדיון ברצף עד שנגיע לקריאה ראשונה ואחר כך לקריאה שנייה ושלישית, ונוכל לברך ולהתברך על המוגמר

ישראל אייכלר:       תודה רבה, הישיבה הזו נעולה